钦定古今图书集成/理学汇编/学行典/第084卷 > 朱子大全集 > 《答滕德章》
## 钦定古今图书集成/理学汇编/学行典/第084卷 > 朱子大全集 > 《答滕德章》

“德粹之来，幸此款曲，所恨贤者在远，未遂合并之愿
耳。”廷对甚佳，三复增叹。然今既得脱去场屋，足以专
意为己之学，更望勉力，以慰平日期望之意。此闲曲
折，德粹归，想能言之，不复缕缕也。

又

县僻官卑，想亦少事，然勾销簿钞，所系不轻，政自不
可忽也。暇日读何书，作何事，然学问别无他巧，只要
持守纯固，讲诵精熟耳。两事皆以专一悠久为功，二
三闲断为败，不可不深念也。